XV Riigikogu

XV Riigikogu on Riigikogu 15. koosseis, mille valisid Eesti kodanikud 2023. aasta Riigikogu valimistel 5. märtsil 2023. XV Riigikogu liikmete volitused algasid 1. aprillil 2023, Riigikogu avaistung toimus 10. aprillil 2023. XV Riigikokku kandideeris 968 inimest, neist 958 olid üles seatud 9 erakonna nimekirjas ja 10 üksikkandidaatidena. Reformierakonnast osutus valituks 37 kandidaati: Annely Akkermann, Yoko Alender, Anti Haugas, Karmen Joller, Mario Kadastik, Kaja Kallas, Siim Kallas, Erkki Keldo, Liina Kersna, Meelis Kiili, Signe Kivi, Toomas Kivimägi, Urmas Klaas, Eerik-Niiles Kross, Urmas Kruuse, Ants Laaneots, Kalle Laanet, Maris Lauri, Jürgen Ligi, Kristen Michal, Marko Mihkelson, Urmas Paet, Pärtel-Peeter Pere, Hanno Pevkur, Heidy Purga, Signe Riisalo, Maido Ruusmann, Luisa Rõivas, Andrus Seeme, Pipi-Liis Siemann, Timo Suslov, Andres Sutt, Aivar Sõerd, Kristina Šmigun-Vähi, Vilja Toomast, Kristo Enn Vaga ja Mart Võrklaev. Eesti Konservatiivsest Rahvaerakonnast osutus valituks 17 kandidaati: Arvo Aller, Rain Epler, Ants Frosch, Helle-Moonika Helme, Mart Helme, Martin Helme, Kert Kingo, Rene Kokk, Leo Kunnas, Alar Laneman, Jaak Madison, Siim Pohlak, Anti Poolamets, Evelin Poolamets, Henn Põlluaas, Jaak Valge ja Varro Vooglaid. Eesti Keskerakonnast osutus valituks 16 kandidaati: Jaak Aab, Vadim Belobrovtsev, Andre Hanimägi, Maria Jufereva-Skuratovski, Jaanus Karilaid, Ester Karuse, Tanel Kiik, Andrei Korobeinik, Anastassia Kovalenko-Kõlvart, Mihhail Kõlvart, Lauri Laats, Tõnis Mölder, Jüri Ratas, Vladimir Svet, Yana Toom ja Aleksandr Tšaplõgin. Eesti 200-st osutus valituks 14 kandidaati: Lauri Hussar, Kristina Kallas, Johanna-Maria Lehtme, Irja Lutsar, Liisa-Ly Pakosta, Marek Reinaas, Grigore-Kalev Stoicescu, Kadri Tali, Peeter Tali, Tarmo Tamm, Igor Taro, Hendrik Johannes Terras, Margus Tsahkna ja Toomas Uibo. Sotsiaaldemokraatlikust Erakonnast osutus valituks 9 kandidaati: Anti Allas, Raimond Kaljulaid, Marina Kaljurand, Madis Kallas, Helmen Kütt, Lauri Läänemets, Jevgeni Ossinovski, Heljo Pikhof ja Riina Sikkut. Isamaa Erakonnast osutus valituks 8 kandidaati: Aivar Kokk, Tõnis Lukas, Andres Metsoja, Urmas Reinsalu, Helir-Valdor Seeder, Riina Solman, Priit Sibul ja Riho Terras. 5. aprillil 2023 otsustas Vabariigi Valimiskomisjon, et seoses Riho Terrase, Urmas Paeti, Jaak Madisoni, Yana Toomi, Marina Kaljuranna ja Mihhail Kõlvarti mandaadist loobumisega asuvad Riigikogu XV koosseisu liikmeks vastavalt Mart Maastik, Eero Merilind, Kalle Grünthal, Aleksei Jevgrafov, Tiit Maran ja Kersti Sarapuu. 6. aprillil 2023 otsustas Vabariigi Valimiskomisjon, et seoses Urmas Klaasi mandaadist loobumisega asub Riigikogu XV koosseisu liikmeks Margit Sutrop ja seoses Vladimir Sveti mandaadist loobumisega Enn Eesmaa. 7. aprillil 2023 otsustas Vabariigi Valimiskomisjon, et seoses Riigikogu liikmete Kaja Kallase, Kristina Kallase, Madis Kallase, Kalle Laaneti, Lauri Läänemetsa, Kristen Michali, Hanno Pevkuri, Heidy Purga, Signe Riisalo, Riina Sikkuti, Margus Tsahkna ja Mart Võrklaeva volituste peatumisega nende nimetamise tõttu Vabariigi Valitsuse liikmeteks asuvad 2023. aasta 18. aprillil Riigikogu liikmeteks järgmised asendusliikmed: Mait Klaassen, Katrin Kuusemäe, Hanah Lahe, Priit Lomp, Eduard Odinets, Õnne Pillak, Juku-Kalle Raid, Mati Raidma, Reili Rand, Valdo Randpere, Tanel Tein ja Urve Tiidus. 19. mail 2023 lahkus Riigikogust Johanna-Maria Lehtme seoses MTÜ Slava Ukraini’ga seotud skandaaliga. Tema asendusliige Züleyxa Izmailova astus Riigikokku 20. mail 2023. 16. septembril 2023 teatas Jaanus Karilaid Keskerakonnast lahkumisest ja liitumisest Isamaaga. 22. septembril 2023 teatas Tõnis Mölder Keskerakonnast lahkumisest ja liitumisest Isamaaga. 13. oktoobril 2023 visati varem samal päeval EKRE-st välja astunud Kalle Grünthal välja ka erakonna Riigikogu fraktsioonist. 15. novembril 2023 teatas Maria Jufereva-Skuratovski Keskerakonnast lahkumisest ja liitumisest Reformierakonnaga. 5. jaanuaril 2024 teatasid Tanel Kiik, Jaak Aab, Andre Hanimägi ja Ester Karuse Keskerakonnast lahkumisest ja liitumisest Sotsiaaldemokraatliku Erakonnaga. Samuti lahkusid erakonnast Enn Eesmaa ja Kersti Sarapuu, jäädes parteitutena Riigikokku ning sellega kahanes Keskerakonna fraktsioon seitsme liikme peale. 29. jaanuaril 2024 teatas Jüri Ratas Keskerakonnast lahkumisest ja liitumisest Isamaaga. 1. aprillil 2024 seoses Kalle Laaneti Vabariigi Valitsuse liikme kohustustest vabastamisega ja tema Riigikogu liikme volituste taastumisega 1. aprillil 2024 lõppesid Riigikogu liikme Urve Tiiduse volitused 31. märtsil 2024. 14. aprillil 2024 seoses Riigikogu liikmete Jevgeni Ossinovski ja Pärtel-Peeter Pere tagasiastumisega asuvad 2024. aasta 15. aprillil järgmised asendusliikmed: Madle Lippus ja Urve Tiidus. 12. juunil 2024 palus Züleyxa Izmailova Riigikogu juhatuselt ta välja arvata Eesti 200 fraktsioonist. 12. juunil palusid Jaak Valge ja Henn Põlluaas end välja arvata EKRE Riigikogu fraktsioonist. Päev varem olid nad mõlemad juhatuse otsusega erakonnast lahkuma sunnitud. 12. juunil lahkus Ants Frosch omal soovil EKRE-st ja selle Riigikogu fraktsioonist. 12. juunil astus Reformierakonna fraktsiooni liige Ants Laaneots isiklikel põhjustel Riigikogust tagasi. Tema asendusliige Mihkel Lees astus Riigikokku 13. juunil 2024. 14. juunil 2024 astus Alar Laneman EKRE-st välja seoses nädala alguses toimunud erakonna juhatuse sisetüli käigus toimunud väljaheitmistega. Selle käigus lahkus ta koos erakonnatu Leo Kunnasega EKRE fraktsioonist. 12. juulil 2024 liitus Laneman Reformierakonnaga. 5. juulil 2024 astus Jüri Ratas Riigikogust tagasi seoses 2024. aasta Euroopa Parlamendi valimistel mandaadi saamisega Euroopa Parlamenti. Tema asendusliige Vladimir Arhipov astus Riigikokku 8. juulil 2024, mille käigus sai Keskerakonna fraktsioon endale ühe liikme juurde. 23. juulil 2024 asub Riigikogu liikmeks Hele Everaus Raimond Tamme asendusliikmena, parlamenti naasevad Kaja Kallas ja Mart Võrklaev seoses Kristen Michali valitsuse moodustamisega. 6. septembril astus Reformierakonna fraktsiooni auliige Siim Kallas isiklikel põhjustel Riigikogust tagasi. Tema asendusliige Jüri Jaanson astub Riigikokku 9. septembril 2024. XV Riigikogu. Riigikogu veebisait. https://www.riigiteataja.ee/akt/306042023001 https://www.riigiteataja.ee/akt/311042023003 https://www.riigiteataja.ee/akt/319042023001 "Kuus riigikogu keskerakondlast lahkus parteist, neist neli liitub sotsidega" ERR, 5. jaanuar 2024 Riigikogu dokumendiregister. Riigikogu juhatuse otsused 2024. "Eesti 200 fraktsiooni koosseisu muudatuse registreerimine". Dokumendi viit: 4-1/24-118, registreeritud 12.06.2024. Riigikogu dokumendiregister. Riigikogu juhatuse otsused 2024. "Eesti Konservatiivse Rahvaerakonna fraktsiooni koosseisu muudatuse registreerimine (H. Põlluaas, J. Valge, A. Frosch)". Dokumendi viit: 4-1/24-123, registreeritud 13.06.2024. "EKRE juhatus viskas Põlluaasa, Valge ja Kuusiku erakonnast välja". err.ee, 11.06.2024. "EKRE riigikogu saadik Ants Frosch astus pettunute ritta: lahkusin erakonnast". delfi.ee, 12.06.2024